
Për disa ndryshime në ligjin nr.7676, datë 2.3.1993 “për tatimin mbi qarkullimin”, si dhe ligjin nr.7678, datë 3.3.1993 “Për akcizat në republikën e Shqipërisë”

Në mbështetje të nenit 28, pika 9, të ligjit nr.7491, datë 29.4.1991 “Për dispozitat kryesore kushtetuese”, me propozim të Këshillit të Ministrave,

Dekretoj:

Neni 1

Në ligjin  nr.7676, datë 2.3.1993 “Për tatimin mbi qarkullimin”, pas paragrafit të parafundit të nenit 3, shtohet një paragraf me këtë përmbajtje:
“Vajgurin dhe gazin e lëngët që importohen nga subjektet shtetërore a private, si dhe drutë e zjarrit për konsum në popullsi”.

Neni 2

Në ligjin nr.7678, datë 3.3.1993 “Për akcizat në Republikën e Shqipërisë”, ndryshuar me ligjin nr.7730, datë 20.7.1993, ligjin nr.7797, datë 23.2.1994 dhe ligjin nr.7821, datë 11.5.1994, në nenion 3, pika “f” shtohet  një paragraf me këtë përmbajtje:
“Përjashtohen nga akciza gazi i lëngët i importit për përdorim në popullsi, si dhe mazuti e solari të prodhuar në vend që përdoren për prodhim avulli për ngrohjen e popullsisë“.

Neni 3

Ky dekret hyn në fuqi menjëherë dhe për vajgurin e importit i shtrin efektet nga data 1 gusht 1994.

